  Виталий Пронин Шӧкыч уром Калыклэн мылкыдыз таӵе югдур шоры учкыса секытгес ик.Ӟеч хозяйствоос сӥзьыл ик бусы ужъёслы дасяськыны кутско. Нош Камбарка ёросын берло 4 арзэ ни та инстинктсы бабе. Туэ но сайканы уг малпа, лэся.Азьмынӥсь ёросъёслы вожъяськыны гинэ кыле, асьмелэн новаторъёсмы ӧвӧл, шуэ Камбарка ёрос администрациысь гурт удысъя ёзэн кивалтӥсь Людмила Климовских. Татын 3 хозяйство гинэ: «Родина», «Дружба» но «Нива». Валче ужано кадь. Но бусыос «Нивалы» сяна кулэ ӧвӧл ни, шӧдске.Мукетъёсыз кылем арын воксё ӧз кизе ни, шуыны луоз. 23 гектар - со кизем шат? Миым ог 2 сюрс гектар бусыос ёросын кузялпотэн пашмизы.- Хозяйствоосын кивалтӥсьёсты нокызьы но бералтыны уг луы. Кылзӥськемзы воксё уг поты. Мар вань, соин но милемлы тырме, шуо, - лулӟе Людмила Климовских. - Сеялкаосмы, косилкаосмы гинэ но уг выльдӥсько. Кизьыны но вуж сямен кизиськомы, выль технологиосты ум ик чаклаське. Азьмынӥсь хозяйствоосы гинэ но дышетскон вылысь потась ӧвӧл ни.Быдэс ёрос туннэ «Нива» шоры пичильтык осконэн учкылэ ик. Но таид но берло аръёс ӵоже музъеме одӥг килограмм но удобрение ӧз поны. Кидыссы но 29 процентэз сяна кизьыны тупамон ӧвӧл. Та лыдпус шаерамы тужгес уродэз. Котькӧня удобрение пон, луоын номыр уз буды, шуэмзы потэ кадь. Татын уго миым гектарысьтыз шорлыдын 16 центнер сяна урожай ӧз басьтэ. Но со дыре ик фермеръёссы 30 центнер но люканы быгатӥзы.Калыклэн мылкыдыз таӵе югдур шоры учкыса секытгес ик. Но кивалтӥсьёслы номыр кулэ ќвӧл дыръя кызьы бусые ачид потод? Кияд лопатаен трос-а копалод? Нош техниказы туж начар.- Инвесторъёс ӧз сюре ке, «Родина» но «Дружба» бырозы. Татчы уго кивалтыны вуизы гурт удыслэсь палэнысь адямиос. Асьсэос но коньдон поттыны уг выро, киязы сюремзэ но лэземзы уг поты, - шуэ Людмила Дмитриевна. Суредаз Василий Пахомов Теги: ужпум шкыч  